Official Journal L 362 , 22/12/1987 P. 0022 - 0026

Finnish special edition: Chapter 11 Volume 13 P. 0116

Swedish special edition: Chapter 11 Volume 13 P. 0116



ID-DEĊIŻJONI TAL-KUNSILL tat-30 ta' Novembru 1987 li taċċetta, għan-nom tal-Komunità, ir-Rakkomandazzjoni tal-Kunsill tal-Kooperazzjoni Doganali tat-22 ta' Mejju 1984 li tirrigwarda l-użu tal-kodiċi għar-rappreżentazzjoni ta' l-elementi tad-data u erba' mill-Annessi tagħha (87/595/KEE) IL-KUNSILL TAL-KOMUNITAJIET EWROPEJ, Wara li kkunsidra t-Trattat li jistabilixxi l-Komunità Ekonomika Ewropea, u b'mod partikolari l-Artikoli 28, 113 u 235 tiegħu, Wara li kkunsidra l-Proposta mill-Kummissjoni, Wara li kkunsidra l-opinjoni tal-Parlament Ewropew ([1]); Billi r-Rakkomandazzjoni tal-Kunsill tal-Kooperazzjoni Doganali tat-22 ta' Mejju 1984 hija maħsuba sabiex tiffaċilita l-iskambjar tad-data bejn l-amministrazzjonijiet doganali u bejn it-tali amministrazzjonijiet u l-parteċipanti fin-negozju internazzjonali bl-użu, waqt it-tali skambjar tad-data ta' kodiċijiet miftiehma internazzjonalment u applikabbli universalment għar-rappresentazzjoni tal-elementi tad-data; billi din ir-Rakkomandazzjoni, in vista ta' l-iżviluppi riċenti ftit-teknoloġija tal-komunikazzjoni, tirrigwarda suġġett ta' interess speċjali għad-dwana u konsegwentement għall-implimentazzjoni tal-politika kummerċjali komuni tal-Komunità billi tikkontribwixxi effettivament għall-faċilitazzjoni tan-negozju internazzjonali; Billi, in vista tal-pożizzjoni preżenti tal-liġi Komunitarja, erba' l-Annessi għar-Rakkomandazzjoni hawn fuq imsemmija jistgħu jiġu aċċettati fl-istess ħin tar-Rakkomandazzjoni nfisha, ADOTTAT DAN IR-REGOLAMENT: Artikolu 1 Ir-Rakkomandazzjoni tal-Kunsill tal-Kooperazzjoni Doganali tat-22 ta' Mejju 1984 li tirrigwarda l-użu ta' kodiċijiet għar-rappresentazzjoni ta' elementi tad-data kif ukoll l-erba' l-Annessi speċifikati hawn taħt, hija permezz tal-preżenti aċċettata għan-nom tal-Komunità: -l-Anness VII: Identifikaturi tal-kontenituri; -l-Anness IIV: Deskrizzjoni tal-merkanzija, u intestaturi tariffarji jew statistiċi; -l-Anness IVI: Proċeduri Doganali; -l-Anness VII: Unitajiet tal-kejl. It-test tar-Rakkomandazzjoni, flimkien ma' l-Annessi msemmija hawn fuq huwa anness ma' din id-Deċiżjoni. Artikolu 2 Il-President tal-Kunsill għandu jaħtar il-persuna li jkollha s-setgħa li tinnotifika lis-Segretarju-Ġenerali tal-Kunsill tal-Kooperazzjoni Doganali bl-aċċettazzjoni tal-Komunità tar-Rakkomandazzjoni u ta' l-Annessi msemmija fl-Artikolu 1. Magħmula fi Brussel, it-30 ta' Novembru 1987. Għall-Kunsill il-President N. WILHJELM IR-RAKKOMANDAZZJONI TAL-KUNSILL TAL-KOOPERAZZJONI DOGANALI tat-22 ta' Mejju 1984 li tirrigwarda l-użu tal-kodiċijiet għar-rappreżentazzjoni ta' l-elementi tad-data IL-KUNSILL TAL-KOOPERAZZJONI DOGANALI, xewqanjiffaċilita l-iskambjar tad-data fost l-amministrazzjonijiet tad-dwana u bejn l-amministrazzjonijiet u l-parteċipanti tad-dwana fil-kummerċ internazzjonali, waqt li jikkonsidra li hu mixtieq li kodiċijiet miftiehma internazzjonalment u universalment applikabbli għandhom jintużaw għar-rappresentazzjoni ta' l-elementi tad-data f'dan l-iskambjar tad-data, waqt li jikkonsidra u jappoġġja l-Istandards Internazzjonali adottati mill-Organizazzjoni Internazzjonali għall-Istandardizazzjoni (ISO) rigward l-użu tal-kodiċijiet jew strutturi ta' kodifikar għar-rappreżentazzjoni ta' elementi ta' data. waqt li jikkonsidra u jappoġġja r-Rakkomandazzjonijiet adottati mill-Kumitat ta' Ħidma dwar il-Faċilitazzjoni tal-Proċeduri tal-Kummerċ Internazzjonali tal-Kummissjoni Ekonomika għall-Ewropa (KEE/UN) li jirrakkomandaw l-użu tal-kodiċijiet jew strutturi tal-kodifikazzjoni għar-rappreżentazzjoni ta' l-elementi tad-data għal skopijiet ta' kummerċ internazzjonali, waqt li jikkonsidra li l-kodiċijiet jew strutturi tal-kodifikazzjoni msemmija fl-Annessi ma' din ir-Rakkomandazzjoni jipporvdu bażi xierqa għar-rappreżentazzjoni ta' l-elementi tad-data fl-iskambju tad-data, jirrakkomanda li l-Istati, kemm jekk Membri tal-Kunsill kif ukoll jekk le, u Unjonijiet Doganali jew Ekonomiċi għandhom jużaw il-kodiċijiet jew l-istrutturi tal-kodifikazzjoni speċifikati fl-Annessi għal din ir-Rakkomandazzjoni u verżjonijiet futuri aġġornati jew riveduti ta' dawn il-kodiċijiet jew strutturi ta' kodifikazzjoni għar-rappreżentazzjoni ta' l-elementi tad-data fl-iskambju tad-data fost l-amministrazzjonijiet tad-dwana u parteċipanti fil-kummerċ internazzjonali kull tkun meħtieġa ħatra kodifikata, jirrimmarka li l-aċċettazzjoni ta' din ir-Rakkomandazzjoni teħtieġ l-aċċettazzjoni tar-Rakkomandazzjoni u ta' mill-inqas l-Anness wieħed tagħha, u li kull l-Anness għandu jittieħed bħala Rakkomandazzjoni separata. jitlob lill-Istati, kemm jekk Membri tal-Kunsill u Unjonijiet tad-Dwana jew Ekonomiċi kif ukoll jekk le, li jaċċettaw din ir-Rakkomandazzjoni biex jinnotifikaw lis-Segretarju-Ġenerali bl-Anness jew l-Annessi li qed jiġu aċċettati, bid-data li minnha se japplikaw ir-Rakkomandazzjoni, u bil-kondizzjonijiet ta' l-applikazzjoni tagħha. Is-Segretarju-Ġenerali għandu jibgħat din l-informazzjoni lill-amministrazzjonijiet tad-dwana tal-Membri kolllha. Għandu jingħatha wkoll lil kwalunkwe amministrazzjonijiet tad-dwana ta' dawk li mhumiex Membri jew xi unjonijiet Doganali jew Ekonomiċi li jkunu aċċettaw din ir-Rakkomandazzjoni. L-ANNESS II IDENTIFIKATURI TAL-KONTENITURI Kodiċijiet Rakkomandati 1. Għandha tingħata attenzjoni għall-kodiċi ISO li jinstab fl-Istandard Internazzjonali 6346 (Kontenituri tat-tagħbija - Kodifikazzjoni, identifikazzjoni u mmarkar) għar-rappreżentazzjoni ta' data li tirrigwarda l-kontenituri tat-tagħbija użati f'mezzi tat-trasport minbarra t-trasport bl-ajru, u għal kodiċi żviluppat mill-IATA għar-rappreżentazzjoni ta' data li tirrigwarda l-kontenituri tat-tagħbija. 2. Kull meta data ta' identifikazzjoni tal-container tinqabad mid-dwana, hu rakkomandat li 17-il karattru għandhom jiġu provduti fis-sistemi ADP u fid-dokumenti assoċjati sabiex jakkomodaw il-kodiċi ISO (total possibbli ta' 17-il karattru) u verżjonijiet kurrenti u futuri tal-kodiċi IATA (9 u 12-il karattru rispettivament). Deskrizzjoni fil-qosor Il-Kodiċi ISO 3. L-Istandard Internazzjonali 6346 jistabilixxi sistema ta' kodiċi ta' mmarkar alfanumeriku ta' 17-il karattru għal kontenituri tat-tagħbija u jipprovdi identifikazzjoni unika internazzjonali permezz ta' kodiċi tas-sid, numru tas-serje, u kodiċi tal-pajjiż, sistema ta' check-digit għall-verifika ta' l-eżattezza tar-reġistrazzjoni tal-kodiċi tas-sid u n-numru tas-serje, u informazzjoni li tirrigwarda d-daqs tal-kontenitur u l-karatteristċi tat-tip. Il-Kodiċi IATA 4. Il-kodiċi żviluppat mill-IATA għar-rappreżentazzjoni tad-data li tirrigwarda kontenituri tat-tagħbija bl-ajru preżentement tinkludi 9 karattri alfanumeriċi (tip ta' unità, daqs u kompatibilità, numru tas-serje, u kodiċi tas-sid). Fl-1990, il-kodiċi IATA se jkun jikkonsisti fi 12-il karattru alfanumeriku inkluz check digit. L-ANNESS V DESKRIZZJONIJIET TAL-MERKANZIJA, U INTESTATURI TARIFFARJI JEW STATISTIĊI L-istruttura tal-kodifikazzjoni rakkomandata 1. Id-deskrizzjoni armoniżżata tal-komodità u s-sistema ta' kodifikazzjoni għandhom jintużaw. Deskrizzjoni fil-qosor 2. Id-deskrizzjoni armonizzata tal-komodità u s-sistema ta' kodifikazzjoni hija nomenklatura ta' ħafna skopijiet b'sitt numri għall-merkanzija trasportabbli, li simultanjament tissodisfa l-ħtiġijiet ta l-awtoritajiet doganali, ta' statistikarji li huma konċernati bil-kummerċ jew produzzjoni esterna, trasportaturi u prodututturi. Is-sistema armoniżżata hija adegwata għall-ipproċessar u t-trażmissjoni awtomatika tad-data u tipprovdi terminoloġija u kodiċi komuni li speċifikament jidentifikaw 5019 il-grupp ta' merkanzija li jirriżultaw minn espansjoni ddettaljata ta' 1241 intestaturi ta' erba' ċifri. Ta' l-aħħar jirriżultaw minn reviżjoni u aġġornament estensivi ħafna, mhux biss fid-dettall imma wkoll fl-istruttura, tan-Nomenklatura tal-Kunsill tal-Kooperazzjoni tad-Dwana (NKKD). Is-sistema armoniżżata tista' terġa' tinqasam, meta meħtieġ, sabiex tissodisfa l-ħtiġiet nazzjonali jew internazzjonali. L-ANNESS VI PROĊEDURI DOGANALI Kodiċi rakkomandat 1. Il-linji ta' gwida ġenerali u l-kodiċi ta' ċifra waħda żviluppati mill-Kumitat ta' Ħidma CCC f'applikazzjonijiet doganali tal-kompjuters għandhom jintużaw għar-rappresentazzjoni tal-proċeduri doganali. Il-linji ta' gwida ġenerali u l-kodiċi ta' ċifra waħda jinżammu fil-file dwar il-kompjuteriżżazzjoni ta' l-operazzjonijiet tad-dwana. Deskrizzjoni fil-qosor 2. Il-kodiċi għar-rappresentazzjoni tal-proċeduri tad-dwana żviluppat mill-Kumitat tal-Ħidma CCC dwar l-applikazzjonijiet doganali tal-kompjuters hija kodiċi ta' ċifra waħda ta' livell wiesa' ħafna li fi ħdanha l-proċeduri prinċipali doganali huma identifikati u li fi ħdanhom l-utenti jistgħu jiżviluppaw kodiċijiet uniċi sabiex jissodisfaw il-ħtiġiet nazzjonali jew internazzjonali. L-ANNESS VII UNITAJIET TAL-KEJL Kodiċijiet Rakkomandati Il-kodiċijiet li jinstabu fir-Rakkomandazzjoni Nru 20 KEE/UN (Kodiċijiet għall-unitajiet tal-kejl użati fil-kummerċ internazzjonali) għandhom jintużaw għar-rappreżentazzjoni ta' unitajiet tal-kejl. Deskrizzjoni fil-qosor 2. L-unità tal-kodiċi tal-kejl żviluppata mill-KEE/UN tikkonsisti f'kodiċi alfabetiku ta' tul fiss (tlett ittri), u kodiċi numeriku ta' tul fiss (tlett ittri). [1] ĠU C 318, tat-30.11.1987.